The Woman in the Window

The Woman in the Window er en amerikansk psykologisk thriller fra 2021 regissert av Joe Wright, etter et manus fra Tracy Letts. Filmen var basert på en roman fra 2018, skrevet av A. J. Finn. Filmen følger en kvinne (spilt av Amy Adams) som begynner å spionere på sine naboer, og hun oppdager en kriminell handling som finner sted i deres leilighet. Andre skuespillere var Gary Oldman og Anthony Mackie. Filmen ble produsert av 20th Century Studios, og hadde premiere i USA i mai 2021.

Handlingsreferat 
Barnepsykolog Anna Fox bor alene i en leilighet på Manhattan, etter å ha blitt separert fra ektemannen Edward. Han har ansvaret for deres datter Olivia, men hun snakker med dem på daglig basis. Anna lider av agorafobi, og hennes husbundne tilstand får henne til å observere alle naboene sine fra et vindu i andre etasje, inkludert Russell-familien som nylig har flyttet inn på den andre siden av gaten. Anna tar også et stort antall medisiner og drikker alkohol daglig.

En kveld får Anna besøk av Jane Russell, og de blir venner. Anna møter også Ethan, Janes tenåringssønn, som antyder at hans far Alistair er voldelig. En sen kveld blir Anna vitne til at Jane blir knivstukket i deres leilighet. Anna forsøker å kontakte politiet, som ikke tror henne, men påstår at alle i familien har det bra. Alistair ankommer sammen med «Jane», som til Annas sjokk er en annen kvinne enn den kvinnen hun møtte tidligere. Anna begynner deretter å spionere på Russell-familien. Annas leietaker David, som bor i kjelleren hennes, påstår at han ikke hørte eller så noe. Anna får vite at David en gang satt i fengsel, og brøt vilkårene sine for prøveløslatelsen.

Anna mottar også en anonym e-post med bilde av henne når hun sover. Hun kontakter etterforskerne igjen. Men Anna bryter sammen når en etterforsker avslører at Edward og Olivia er døde som følge av en bilulykke som Anna ved et uhell forårsaket. Anna er nå agorafobisk som et resultat. Alle medisinene hennes har ført til at hun opplever hallusinasjoner og samtaler med personer som egentlig ikke er der. Anna går med på at hun tok feil om det hun hadde sett, beklager til Russell-familien, og slutter å forfølge sine mistanker. Hun planlegger deretter å begå selvmord med en overdose. Men på mobiltelefonen sin oppdager hun et fotografi hun tok av katten sin, og i speilbildet av et vinglass ser hun den originale Jane, noe som beviser at hun er ekte. Anna viser David fotografiet, og han innrømmer at den originale Jane hun møtte er en kvinne som heter Katie Melli, Ethans biologiske mor. Katie hadde forfulgt Russell-familien, og prøvde forsøkt å komme seg nærmere sønnen sin.

I en konfrontasjon avslører Ethan for Anna at han myrdet Katie og er en seriemorder. Etter å ha drept Alistairs tidligere sekretær i Boston har han til hensikt å drepe Anna. Han har flere ganger kommet seg inn i leiligheten hennes ved hjelp av en stjålet nøkkel, og det var han som tok fotografiet av henne når hun sov. Anna flykter til taket, hvor de slåss til hun dytter Ethan gjennom takvinduet,  og han faller til sin død. Senere, mens Anna er på bedringens vei på sykehuset, besøker etterforsker Little henne og forteller henne at de har arrestert Alistair og Jane for å ha hjulpet Ethan med å dekke over drapet på Katie, og at de har funnet likethennes. Little beklager også at han ikke trodde på henne.

Skuespillere 

 Amy Adams som dr. Anna Fox
 Gary Oldman som Alistair Russell.
 Anthony Mackie som Edward Fox.
 Fred Hechinger som Ethan Russell.
 Wyatt Russell som David Winter.
 Brian Tyree Henry som Det. Little.
 Julianne Moore som Katherine Melli.
 Jennifer Jason Leigh som Jane Russell.
 Jeanine Serralles som etterforsker Norelli.
 Tracy Letts som dr. Karl Landy, en psykiater
 Mariah Bozeman som Olivia Fox.

Referanser

Eksterne lenker 
 

Engelskspråklige filmer
Thrillerfilmer fra USA
Filmer fra 2021